b'\n_START_ARTICLE_\nHannes Paaso\n_START_PARAGRAPH_\nJohannes (Hannes) Gideon Paaso (12. maaliskuuta 1908 Ii \xe2\x80\x93 6. toukokuuta 1970 Kuivaniemi) oli maanviljelij\xc3\xa4, maallikkosaarnaaja ja kunnallisneuvos joka oli Maalaisliitto/Keskustapuolueen kansanedustajana 1960-luvulla._NEWLINE_Paason vanhemmat olivat maanviljelij\xc3\xa4 Eino Immanuel Paaso ja Emmi Katariina Ellil\xc3\xa4. H\xc3\xa4n k\xc3\xa4vi kansakoulun ja toimi maanviljelij\xc3\xa4n\xc3\xa4 Kuivaniemell\xc3\xa4 1928\xe2\x80\x931970. H\xc3\xa4n harjoitti my\xc3\xb6s muurarin ammattia Iijokivarren pit\xc3\xa4jiss\xc3\xa4 ja oli vanhoillislestadiolaisten maallikkosaarnaajana vuodesta 1942 alkaen. Vuonna 1942 Paaso toimi Kuivaniemen kansanhuollon johtajana ja h\xc3\xa4n hoiti my\xc3\xb6s ulosottomiehen teht\xc3\xa4vi\xc3\xa4. Paaso sai kunnallisneuvoksen arvonimen vuonna 1967._NEWLINE_Paaso oli Maalaisliitto/Keskustapuolueen kansanedustajana vuosina 1958\xe2\x80\x931970 edustaen Oulun l\xc3\xa4\xc3\xa4nin vaalipiiri\xc3\xa4. H\xc3\xa4n oli presidentin valitsijamies vuoden 1962 presidentinvaaleissa, kuului j\xc3\xa4senen\xc3\xa4 Pohjois-Pohjanmaan maakuntaliiton hallitukseen ja toimi Kuivaniemen kunnanvaltuuston puheenjohtajana._NEWLINE_Paaso oli naimisissa vuosina 1928\xe2\x80\x931941 Ruusa Lohen kanssa. J\xc3\xa4\xc3\xa4ty\xc3\xa4\xc3\xa4n leskeksi h\xc3\xa4n meni uusiin naimisiin 1946 Sylvi Mirjam Kaasalaisen kanssa.'